CELEX: 32001D0672
Language: el
Date: 2001-08-20 00:00:00
Title: 2001/672/ΕΚ: Απόφαση της Επιτροπής, της 20ής Αυγούστου 2001, με την οποία θεσπίζονται ειδικοί κανόνες που εφαρμόζονται στα βοοειδή κατά τη μετακίνησή τους για βόσκηση κατά το θέρος σε ορεινές περιοχές (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2551]

Avis juridique important

|

32001D0672

2001/672/ΕΚ: Απόφαση της Επιτροπής, της 20ής Αυγούστου 2001, με την οποία θεσπίζονται ειδικοί κανόνες που εφαρμόζονται στα βοοειδή κατά τη μετακίνησή τους για βόσκηση κατά το θέρος σε ορεινές περιοχές (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2551]  

Επίσημη Εφημερίδα αριθ. L 235 της 04/09/2001 σ. 0023 - 0025

Απόφαση της Επιτροπήςτης 20ής Αυγούστου 2001με την οποία θεσπίζονται ειδικοί κανόνες που εφαρμόζονται στα βοοειδή κατά τη μετακίνησή τους για βόσκηση κατά το θέρος σε ορεινές περιοχές[κοινοποιηθείσα υπό τον αριθμό Ε(2001) 2551](Κείμενο που παρουσιάζει ενδιαφέρον για τον ΕΟΧ)(2001/672/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για τη θέσπιση συστήματος αναγνώρισης και καταγραφής των βοοειδών και τη σήμανση του βοείου κρέατος και των προϊόντων με βάση το βόειο κρέας, και για την κατάργηση του κανονισμού (ΕΚ) αριθ. 820/97 του Συμβουλίου(1), και ιδίως το άρθρο 7 παράγραφος 1,Εκτιμώντας τα ακόλουθα:(1) Είναι αναγκαίο να διευκρινιστεί σε ποιες μετακινήσεις εφαρμόζονται οι ειδικοί κανόνες.(2) Δεδομένης της ομοιότητας της κατάστασης αυτής δικαιολογείται να προβλεφθούν οι ίδιοι κανόνες για κράτη μέλη ή μέρη κρατών μελών που επιθυμούν την εφαρμογή των ειδικών αυτών κανόνων.(3) Οι ειδικοί κανόνες πρέπει να θεσπιστούν κατά τρόπο ώστε η θέση οποιουδήποτε βοοειδούς να είναι γνωστή ανά πάσα στιγμή.(4) Οι ειδικοί κανόνες πρέπει πραγματικά να οδηγήσουν σε απλούστευση και να προβλέπουν το απολύτως αναγκαίο για τη διασφάλιση του πλήρους λειτουργικού χαρακτήρα της εθνικής βάσης δεδομένων.(5) Οι ειδικοί κανόνες αφορούν μετακινήσεις μόνο εντός των κρατών μελών. Εάν παραστεί ανάγκη, θα οριστούν πιθανοί ειδικοί κανόνες για μετακινήσεις μεταξύ κρατών μελών.(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του ευρωπαϊκού γεωργικού ταμείου προσανατολισμού και εγγυήσεων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η παρούσα απόφαση εφαρμόζεται στις μετακινήσεις βοοειδών για βοσκή εντός των κρατών μελών ή σε μέρη των κρατών μελών που αναφέρονται στο παράρτημα από διάφορες εκμεταλλεύσεις σε βοσκότοπους που βρίσκονται σε ορεινές περιοχές, κατά την περίοδο από την 1η Μαΐου έως τις 15 Οκτωβρίου.Άρθρο 21. Σε κάθε βοσκότοπο που αναφέρεται στο άρθρο 1 θα πρέπει να δοθεί ένας συγκεκριμένος κωδικός εγγραφής, ο οποίος πρέπει να καταχωρείται στην εθνική βάση δεδομένων για τα βοοειδή.2. Ο υπεύθυνος για τους βοσκότοπους καταρτίζει κατάλογο για τα βοοειδή που υποβάλλονται στο είδος των μετακινήσεων που αναφέρεται στο άρθρο 1. Ο κατάλογος πρέπει να περιλαμβάνει τουλάχιστον τα ακόλουθα:- τον κωδικό εγγραφής του βοσκότοπου,και για κάθε βοοειδές:- τον προσωπικό αριθμό ταυτοποίησης,- τον αριθμό ταυτοποίησης της εκμετάλλευσης από την οποία προέρχονται τα ζώα,- την ημερομηνία άφιξης στο βοσκότοπο,- την κατ' εκτίμηση ημερομηνία αναχώρησης από το βοσκότοπο.3. Ο κατάλογος που αναφέρεται στην παράγραφο 2 επικυρώνεται από τον κτηνίατρο που είναι επιφορτισμένος με τον έλεγχο των μετακινήσεων των βοοειδών.4. Οι πληροφορίες που περιέχονται στον κατάλογο που αναφέρεται στην παράγραφο 2 εισάγονται στην εθνική βάση πληροφοριών για τα βοοειδή το αργότερο επτά ημέρες μετά την ημερομηνία μετακίνησης των ζώων στο βοσκότοπο.5. Εάν κατά τη διάρκεια που τα ζώα βρίσκονται στο βοσκότοπο, συμβεί οποιοδήποτε γεγονός όπως γεννήσεις, θάνατοι ή άλλες μετακινήσεις, το γεγονός αυτό πρέπει να καταχωρηθεί στην εθνική βάση δεδομένων για τα βοοειδή, σύμφωνα με τους γενικούς κανόνες. Το υπεύθυνο για το βοσκότοπο άτομο πρέπει το συντομότερο δυνατόν να ενημερώσει τον υπεύθυνο της εκμετάλλευσης από την οποία προέρχονται τα ζώα. Η πραγματική ημερομηνία αναχώρησης και ο προορισμός κάθε ζώου πρέπει επίσης να κοινοποιούνται σύμφωνα με τους γενικούς κανόνες.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 20 Αυγούστου 2001.Για την ΕπιτροπήDavid ByrneΜέλος της Επιτροπής(1) ΕΕ L 204 της 11.8.2000, σ. 1.ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGAFRANCE&gt;ΘΕΣΗ ΠΙΝΑΚΑ&gt;ITALIA&gt;ΘΕΣΗ ΠΙΝΑΚΑ&gt;ÖSTERREICH&gt;ΘΕΣΗ ΠΙΝΑΚΑ&gt;PORTUGAL&gt;ΘΕΣΗ ΠΙΝΑΚΑ&gt;